Guleroden til unge om, at de kan gange deres karaktergennemsnit med 1,08, hvis de søger ind på en videregående uddannelse inden for to år, får ikke flere hurtigere i gang med at læse.

Det viser nye tal i en opgørelse fra Uddannelses- og Forskningsministeriet.

Før reglen trådte i kraft i 2009, begyndte 71 procent af de studerende på en uddannelse inden for to år. I dag er andelen omtrent den samme, nemlig 70 procent.